钦定古今图书集成/明伦汇编/氏族典/第342卷 > 刘琦
## 钦定古今图书集成/明伦汇编/氏族典/第342卷 > 刘琦

按《明外史马录传》录按，山西妖贼李福达狱起，用黄
白术干武定侯郭勋。勋大信，幸其仇薛良讼于录。按
问得实。勋为移书录，祈免。录不从，且劾勋庇奸乱法。
勋惧乞恩，因为福达代辨。帝置不问。会给事、御史交
章劾勋，勋累自诉，且以议礼触众怒为言，复乞张璁、
桂萼为援，乃反前狱。萼等上言：“给事刘琦、常泰，郎中”
刘仕，声势相倚，挟私弹事，佐、录杀人，皆系狱。琦，字廷
珍，洛阳人。正德九年进士。嘉靖初，由行人授兵科给
事中。《马录》狱具，坐琦佐使杀人，谪戍沈阳。阅十年，赦
归，卒。